7. A feladat a reformkori Magyarország történetéhez kapcsolódik.
Oldja meg a feladatokat a forrás és ismeretei segítségével!
1. „[…] akarunk monarchiát, tehát respublicáról [köztársaságról] nem ábrándozunk;”
2. „De ha monarchiát akarunk, akarjuk, hogy az legyen constitutionalis
[alkotmányos] monarchia […].”
3. „Akarjuk, hogy ezen alkotmány magyar legyen, tehát holt nyelv zsarnokságát,
vagy – legyen a magány élet [magánélet] akár melly nyelvű –, polyglott [több
nyelvű] közélet bábeli zavarát nem akarjuk.”
4. „Akarjuk, hogy jog uralkodjék, s uralkodjék törvény, melly a nemzet akaratának a
király által szentesített dictatuma [parancsa].”
5. „És senki igaz tulajdonát sérteni nem akarjuk, mert ez rablás volna, mi pedig jog
uralmat akarunk és nem rablást […].”
6. „Szóval akarjuk, hogy a nép az alkotmánynak részese legyen, s a mint egy istennek
teremtményei, egy uralkodónak alattvalói, egy honnak fiai vagyunk, úgy legyünk
osztályos testvérek, kivétel nélkül, jogban, teherben.”
(Részletek Kossuth Lajosnak a Pest megye közgyűlésén mondott beszédéből, 1844)

a) Hogyan folytatódik a mondat? Karikázza be a helyes folytatás sorszámát! (0,5 pont)
Kossuth Lajos beszédében …
1. … a dualista monarchia megteremtésére tett javaslatot.
2. … a polgári átalakulást sürgette.
3. … a rendi jogok megerősítését követelte.
4. … az uralkodóval való szembeszállásra szólított fel.
b) Melyik nyelvre utal a forrásban a „holt nyelv” kifejezés? (1 pont)
………………………………………………………………………………………………
c) A nyelvkérdésről a beszéd elhangzásának évében törvényt fogadott el a magyar
országgyűlés. Írja le röviden, miről rendelkezett ez a törvény! (1 pont)
………………………………………………………………………………………………
………………………………………………………………………………………………
d) Hogyan viszonyult Kossuth a fenti forrásban a nemzetiségi nyelvhasználathoz az élet
különböző színterein? Válaszában két színteret említsen! (Elemenként 0,5 pont.)
1. …………………………………………………………………………………………
…………………………………………………………………………………………
2. …………………………………………………………………………………………
…………………………………………………………………………………………
e) Kossuth beszédének részletei közül melyik írja körül ugyanazt a reformkori
célkitűzést, mint Wesselényi következő szavai? (0,5 pont)

„Ha polgári alkotmányunk malasztját [itt: áldásait] a parasztság is érezni fogja s
azokban részesülend, bizonnyal szívén fog annak fennmaradása és öregbedése
fekünni ahelyett, hogy most, midőn azon alkotmánynak csak terheit, de hasznát
majd nem is érzi, vagy ellenséges idegenséggel van az iránt.” (Wesselényi Miklós:
Balítéletekről, 1831)

A részlet sorszáma: ………

Megoldás
7. Kossuth programja (Összesen 4 pont.)
a) 2. (0,5 pont)
b) latin (1 pont)
c) A magyar lett az államnyelv. (Más, tartalmilag azonos válasz is elfogadható.) (1 pont)
d)
1. A magánéletben megengedhetőnek tartotta. (Más, tartalmilag azonos válasz is
elfogadható.) (0,5 pont)
2. A közéletben elutasította vagy Elutasította, hogy az országnak több hivatalos nyelve is
legyen. (Más, tartalmilag azonos válasz is elfogadható.) (0,5 pont)
e) 6. (0,5 pont)
